Šiaurės šalių švietimo modelis nuolat sulaukia pasaulinių įvertinimų už akademinių pasiekimų, mokinių emocinės ir psichinės savijautos bei pažinimo raidos rezultatus. Šiaurės šalių ugdymas remiasi holistine prieiga į mokymąsi, nesutelkiant visos svarbos tik akademiniams pasiekimams. Šiaurietiško ugdymo modeliui svarbu mokinio savijauta ir pasitenkinimas ugdymo procesu.
Mokyklos centre – vaikas ir jo asmeninis tobulėjimas. Šiaurės licėjuje kurdami visavertę aplinką siekiame balanso, nes žinome, kad tik emociškai gerai besijaučiantis vaikas turi galimybę atsiskleisti ir pasiekti geriausių asmeninių rezultatų.